open-index/open-wikipedia-markdown huggingface dataset:
Գարու գաճաճային ժանգ

**Գարու գաճաճային ժանգ**, սնկային հիվանդություն, որի հարուցիչը *Puccinia anomala* սունկն է։ Ախտահարում է միայն գարին։ Հայտնի է 50 ենթատիպ։

## Նկարագրություն
Տերևների վերին կողմում և տերևաբունոցներում առաջանում են մանր (0,5 մմ), ցրված գորշաժանգագույն բարձիկներ՝ ուրեդոսպորներ, ստորին կողմում և տերևածոցերում՝ գծաձև դասավորված մանր, սև բարձիկներ՝ տելեյտոսպորներ։ Միջանկյալ տերերը, որոնց վրա զարգանում է գարնանային (էցի դիալ) փուլը, դաշտաշուշանի (Ornithogalum) տարբեր տեսակներն են։ Վարակման բարենպաստ ջերմաստիճանը 15-18 C° է։ Հարուցիչը ձմեռում է գարու վրա։

## Աղբյուրներ և տարածում
Հացահատիկային մշակաբույսերի վարակման երկու հիմնական աղբյուր կա․
# Չներգաղթող անթև աֆիդներ, որոնք արդեն առկա են դաշտում և որոնք գաղութացնում են նոր մշակաբույսերը։ Սա հայտնի է որպես «կանաչ կամրջի փոխանցում»։
# Թևավոր աֆիդներ, որոնք գալիս են այլ վայրերից, այնուհետև բազմանում են, և սերունդները տարածվում են հարևան բույսերի վրա։ 
Մասնավորապես, լայնորեն հայտնի է, որ աֆիդների մի տեսակ՝ Rhopalosiphum rufiabdominale-ը, որը հայտնի է որպես բրնձի արմատային աֆիդ, վիրուսը տեղափոխում է մի շարք հացահատիկային մշակաբույսեր։
։

## Տարածվածություն
Տարածված է Ամերիկայում, Եվրոպայում, Ռուսաստանում և գարի մշակող այլ երկրներում։ Հայաստանում տարածված է համեմատաբար խոնավ լեռնային շրջաններում և վարակում է աշնանացան ու գարնանացան գարիները։

## Ծանոթագրություններ

Կատեգորիա:Բույսերի հիվանդություններ
Կատեգորիա:Սնկային հիվանդություններ
Գոնսալո Մոնտիել

**Գոնսալո Արիել Մոնտիել**  (, ), արգենտինացի ֆուտբոլիստ, «Սևիլյա»-ի և Արգենտինայի հավաքականի պաշտպան, որը վարձավճարով հանդես է գալիս «Նոթինգհեմ Ֆորեստ»-ում։ Աշխարհի 2022 թվականի չեմպիոն։

## Ակումբային կարիերա
thumb|left|150px|Մոնտիելը Արգենտինայի ֆուտբոլի ազգային հավաքականի կազմում
Մոնտիելը «Ռիվեր Փլեյթ» ակումբի սան է։ 2016 թվականին Գոնսալոն ընդգրկվել է հիմնական թիմի հայտացուցակում։ Ապրիլի 30-ին «Վելես Սարսֆիլդ»-ի դեմ խաղում նա նորամուտը նշել էԱրգենտինայի ֆուտբոլի առաջնությունում։ «Միլիոնատերերի» հետ երկու անգամ դարձել է Արգենտինայի գավաթի գավաթակիր։ 2018 թվականին նվաճել Է Արգենտինայի Սուպերգավաթը, իսկ տարեվերջին դարձել է Լիբերտադորեսի գավաթի գավաթակիր։ Այս մրցաշարում Գոնսալոն անցկացրել է 14 հանդիպում և խաղադաշտում անցկացրած րոպեների քանակով զիջել է միայն դարպասապահ Ֆրանկո Արմանիին։

2021 թվականի ամռանը Մոնտիելը տեղափոխվել է իսպանական «Սևիլյա»՝ կնքելով եռամյա պայմանագիր։ Տրանսֆերի արժեքը կազմել է 15 միլիոն եվրո։ Սեպտեմբերի 22-ին «Վալենսիա»-ի դեմ խաղում նորամուտն է նշել Լա Լիգայում։ Նույն խաղում Գոնսալոն իր առաջին գոլն է խփել «Սևիլյա»-ի կազմում։ 2022 թվականի հոկտեմբերի 25-ին Դանիայի Կոպենհագենի դեմ Չեմպիոնների լիգայի խաղում գոլի հեղինակ է դարձել։ Եվրոպայի լիգայի 2022/23 մրցաշրջանի եզրափակչում իտալական «Ռոմա»-ի դեմ խաղում Մոնտիելը հաղթական 11 մետրանոց է իրացրել հետխաղյա սերիայում (1:1, 11մ)։ 4-1)։

## Միջազգային կարիերա
2017 թվականին Մոնտիելը Արգենտինայի երիտասարդական հավաքականի կազմում մասնակցել է Հարավային Կորեայում կայացած աշխարհի երիտասարդական առաջնությանը։ Մասնակցել է Անգլիայի և Հարավային Կորեայի հավաքականների դեմ խաղերին։

2019 թվականի մարտի 22-ին Վենեսուելայի հավաքականի դեմ ընկերական խաղում Մոնտիելը նորամուտն է նշել Արգենտինայի հավաքականում։

2021 թվականին Մոնտիելը նվաճել է Ամերիկայի գավաթը։ Մրցաշարի ընթացքում մասնակցել է Չիլիի, Բոլիվիայի և Բրազիլիայի թիմերի դեմ խաղերին։

2022 թվականին Մոնտիելը նվաճել է Կաթարում կայացած Աշխարհի գավաթը։ Մրցաշարում խաղացել է Ավստրալիայի, Նիդեռլանդների, Մեքսիկայի և Ֆրանսիայի թիմերի դեմ խաղում։ Ֆրանսիացիների դեմ աշխարհի 2022 թվականի առաջնության եզրափակչում Մոնտիելը հաղթական 11-մետրանոցն իրացրել է հետխաղյա սերիայում (3:3, 11մ.): 4-2)։

## Ձեռքբերումներ
; Ակումբային
 «Ռիվեր Փլեյթ»
* Արգենտինայի ֆուտբոլի գավաթի գավաթակիր (2)։ 2015/16, 2016/17
* Արգենտինայի ֆուտբոլի Սուպերգավաթի գավաթակիր՝ 2018
* Լիբերտադորեսի գավաթի գավաթակիր՝ 2018
* Լիբերտադորեսի գավաթի եզրափակչի մասնակից՝ 2019
* Հարավային Ամերիկայի Ռեկոպայի հաղթող՝ 2016 (չի խաղացել), 2019
* Ջեյ լիգայի գավաթ / Հարավային Ամերիկայի առաջնություն՝ 2015
 «Սևիլյա»
* Եվրոպա Լիգայի Հաղթող՝ 2022/23

; Միջազգային
 Արգենտինայի ազգային հավաքական
* Ամերիկայի գավաթի գավաթակիր՝ 2021
* Աշխարհի չեմպիոն՝ 2022
* Ֆինալիսիմայի հաղթող՝ 2022

## Ծանոթագրություններ

Կատեգորիա:Անգլիայի լեգեոներ ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լանուսի ֆուտբոլիստներ
Կատեգորիա:Նոթինգհեմ Ֆորեստի ֆուտբոլիստներ
Կատեգորիա:ՈՒԱՆԼ Տիգրեսի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռիվեր Փլեյթի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլի աշխարհի չեմպիոններ
Սուրբ Մինաս եկեղեցի (Մարիամաձոր)

**Սուրբ Մինաս**, 1601 թվականին կառուցված հայ առաքելական եկեղեցի Արցախի Հանրապետության Հադրութի շրջանի Մարիամաձոր գյուղի հարավ-արևմտյան մասում։

## Հորինվածք
Եկեղեցին հորինվածքով ուղղանկյուն հատակագծով միանավ բազիլիկ է, որն արևելյան կողմում ավարտվում է ուղղանկյուն խորանով։  Սուրբ Մինասի տանիքը  թաղակապ է, արտաքուստ երկթեք, հողածածկ։ Կառուցված է անմշակ քարով և կրաշաղախով։ Երկրաությունը 14,7 մետր է, լայնությունը՝ 7,9 մետր, իսկ բարձրությունը՝ 4,5 մետր։

Միակ մուտքը արևմտյան կողմից էր։ Լուսավորվում էր արևելքից և արևմուտքից բացվող մեկական լուսամուտներով, որոնք ներկայումս փլված են։ Ադրբեջանի կողմից շրջանի օկուպացիայի առաջ եկեղեցու ներսում պահպանված էին պատերի մեջ ագուցված խաչքարեր և խաչքարաբեկորներ։

## Պատմություն
Մուտքի բարավորի վրա թողնված արձանագրության համաձայն՝ Սուրբ Մինաս եկեղեցին կառուցվել է 1601 թվականին.

Ըստ հնագետ, գրող Մակար Բարխուդարյանի, հյուսիսային կամարի վրա արձանագրված էր եկեղեցին կառուցողի հիշատակագրությունը.

Նույն կամարի մյուս կողմում, մեկ այլ արձանագրություն.

Այս արձանագրությունները ներկայումս չեն պահպանվել։

## Վիճակ
1930 ական թվականներին խորհրդային հակակրոնական պայքարի արդյունքում պայթեցվել է եկեղեցին, որից հետո այն մնացել էր կիսավեր։

2020 թվականի հոկտեմբերին Ադրբեջանն օկուպացրել է Մարիամաձոր գյուղը և Սուրբ Մինաս եկեղեցին, որի ներկայիս վիճակի մասին տեղեկություններ չկան։

## Ծանոթագրություններ

Կատեգորիա:17-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Հադրութի շրջանի վանքեր և եկեղեցիներ
Կատեգորիա:Մարիամաձոր
Սուրբ Հովհաննես եկեղեցի (Խանձաձոր)

**Սուրբ Հովհաննես**, 19-րդ դարում կառուցված հայ առաքելական եկեղեցի Արցախի Հանրապետության Հադրութի շրջանի Խանձաձոր գյուղի հարավ-արևմտյան բարձրադիր թաղամասում։ Եկեղեցու հարևանությամբ է տեղակայված երկրորդ համաշխարհային պատերազմի զոհերին նվիրված հուշարձանը։

## Հորինվածք
Եկեղեցին իր հորինվածքով ուղղանկյուն հատակագծով միանավ թաղածածկ բազիլիկ կառույց է, որն արևելյան կողմում ունի կիսաշրջան խորան և կից ավանդատներ։ Սուրբ Հովհաննեսի բեմը աղոթասրահից բարձր է միայն մեկ աստիճանով։ Գլանաձև թաղը հենվում է պատկից սյուներով կազմվող կամարաշարի վրա։ Եկեղեցու երկարությունը 14 մետր է, լայնությունը՝ 6 մետր, բարձրությունը՝ 7 մետր։ Հարավային կողմից է բացվում միակ մուտքը։ Բարավորի վերին քարի վրա առկա են երկու մեծ խաչաքանդակներ։ Մուտքի աջ ու ձախ կողմերում պատի մեջ ագուցված են մեկական խաչքարեր, որոնք բնորոշ են 17-րդ դարին։ Աջակողմյան խաչքարը պարունակում է արձանագրություն։ Եկեղեցին կառուցված է տեղական կիսամշակ կրաքարով։

## Պատմություն
մինի|աջից|Սուրբ Հովհաննես եկեղեցու մուտքը
Եկեղեցու պատմության մասին տեղեկությունները բացակայում են։ Համաձայն Արցախի Հանրապետության Հուշարձանների պահպանության վարչության, Խանձաձորի սուրբ Աստվածածին եկեղեցու վկայագրի՝ եկեղեցին կառուցվել է 19-րդ դարում՝ նախկինում այստեղ եղած եկեղեցու տեղում։

## Վիճակ
Արցախյան պատերազմների ժամանակ եկեղեցին չի տուժել։ Խորհրդային տարիներին այն, ինչպես Արցախի շատ այլ եկեղեցիներ, ծառայել է որպես պահեստ։ 2020 թվականի հոկտեմբերին Ադրբեջանը օկուպացրել է Հադրութի շրջանը և եկեղեցու հետագա ճակատագրի մասին տվյալները բացակայում են։

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Խանձաձոր
Կատեգորիա:Հադրութի շրջանի վանքեր և եկեղեցիներ
Սուրբ Աստվածածին եկեղեցի (Թաղասեռ)

**Սուրբ Աստվածածին**, 17-րդ դարում կառուցված հայ առաքելական եկեղեցի Արցախի Հանրապետության Հադրութի շրջանի Թաղասեռ գյուղում։ Այն գտնվում է գյուղից մոտ 4 կիլոմետր հյուսիս-արևմուտք՝ Հին Թաղասեռ գյուղատեղիում, Պարզագետ գետի ձախ ափին, բլրի վրա։

## Հորինվածք
Եկեղեցին հորինվածքով ուղղանկյուն հատակագծով եռանավ բազիլիկ է, որն ունի երկու զույգ մույթեր։ Արևելքում կիսաշրջան խորանն է և նրան կից հարավային և հյուսիսային ավանդատները։ Այն կառուցված է կիսատաշ որձաքարով, իսկ կամարները շարված են սրբատաշ քարով։ Սուրբ Աստվածածին եկեղեցու երկարությունը 17,20 մետր է, լայնությունը՝ 11 մետր, իսկ բարձրությունը՝ 7,5 մետր։ Եկեղեցին արտաքուստ ունի երկթեք տանիք։ Այն ասբեստե թիթեղով է պատվել անցած դարի 90-ական թվականներին։ Բեմը քանդված է եղել 2020 թվականի ադրբեջանական օկուպացիայից առաջ։ Հյուսիսային պատի մեջ է տեղադրված մկրտության ավազանը։ Եկեղեցին լուսավորվում է յոթ փոքր լուսամուտներով, որոնցից երեքը տեղակայված են հարավային, երեքը՝ արևելյան և մեկը՝ արևմտյան պատին։ Սրբատաշ են նաև պատուհանների եզրաքարերը։ Հարավային պատին կիսով չափ պահպանվել է արևային ժամացույցը։ Արևմտյան կողմից բացվում է գեղեցիկ զարդահյուսերով մուտքը։ Շքամուտքն իր կառուցվածքով և զարդանախշերով նման է Ծակուռիի Սուրբ Աստվածածին և Քյուրաթաղի Սուրբ Աստվածածին եկեղեցիների շքամուտքերի հետ։

Եկեղեցու ներսից պատերին ագուցված են մի քանի խաչքարեր։ Մեկ խաչքար էլ  պահպանվել է հյուսիսային մույթերից մեկի վրա։ Եկեղեցու վրա առկա չէ կառուցման արձանագրություն։ Խաչիկ վարդապետ Դադյանը 1880-ական թվականներին նկատել է, որ  այս եկեղեցին «նման է շենքով Քուրաթաղ գյուղի եկեղեցուն» և այն կարծիքն է հայտնել, որ այդ երկու եկեղեցիները թերևս կառուցվել են նույն ժամանակահատվածում։ Համաձայն շինարարական արձանագրության, Քուրաթաղի եկեղեցին կառուցվել է 1683 թվականին, սակայն Հին Թաղասեռի Սուրբ Աստվածածին եկեղեցու մասին հիշատակում է եղել 1635 թվականին։ Կառույցն ամենայն հավանականությամբ պատկանում է 17-րդ դարի ճարտարապետական վերելքի շրջանին։

## Պատմություն
Պատմական տեղեկությունների համաձայն, 17-րդ դարում Դիզակ գավառի գրչության կենտրոններից համարվող Թաղասեռում եղել են չորս եկեղեցիներ՝ Ամենափրկիչ, սուրբ Աստվածածին, Անապատ և սուրբ Սարգիս։ Մինչև 2020 թվականի հոկտեմբերը կանգուն են եղել այդ չորս եկեղեցիներից Սուրբ Աստվածածինը և Անապատ եկեղեցիները։

Սուրբ Աստվածածին եկեղեցու մասին հիշատակվում է 1635 թվականին այնտեղ գրված մի Ավետարանում.

Եկեղեցին հիշատակվում է նաև Թաղասեռում 1791 թվականին գրված մեկ այլ ձեռագրում, որը ձեռքից ձեռք անցնելով հայտնվել էր գերության մեջ։ 1791 թվականի ապրիլի 1-ին թիֆլիսեցի Նալբանդ Սիսոյի որդի Եզչիսեսոն ազատել է գերված ձեռագիրը և նվիրել սուրբ Աստվածածին եկեղեցուն․

## Վիճակ
Եկեղեցին չի տուժել արցախյան առաջին և երկրորդ պատերազմի ժամանակ։ Այն գտնվել է լավ վիճակում։ 2020 թվականի հոկտեմբերին Ադրբեջանն օկուպացրել է Հադրութի շրջանը և Սուրբ Աստվածածին եկեղեցու ներկայիս վիճակի մասին տեղեկություններ չկան։

## Ծանոթագրություններ

Կատեգորիա:17-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Թաղասեռ
Կատեգորիա:Հադրութի շրջանի վանքեր և եկեղեցիներ
Լը Տամպոն

**Լը Տամպոն** (ֆրանսերեն՝ *Le Tampon*. . lə tɑ̃pɔ̃), քաղաք և համայնք Ֆրանսիայի անդրծովյան Ռեյունիոն երկրամաս-դեպարտամենտում։ Ընկած է Ռեյունիոն կղզու հարավ-կենտրոնական հատվածում, Սեն Պիեռ քաղաքի հարևանությամբ։ Մեծությամբ չորրորդն է այդ տարածաշրջանի համայնքների մեջ։ Զբաղեցնում է 165,43 քառակուսի կիլոմետր տարածք։ Բնակչության թվաքանակը 2020 թվականի հունվարի տվյալներով եղել է 80 778։

20-րդ դարասկզբին Լը Տամպոնում է ապրել ու գործել կախարդի համարում ունեցող գող և մարդասպան Սիտարանեն։

## Ժողովրդագրություն

## Կլիմա
Լը Տամպոնին բնորոշ է օվկիանոսային կլիման (Köppen climate classification-ի դասակարգմամբ՝ *Cfb*): Միջին տարեկան ջերմաստիճանը 13,8|C է, տեղումների միջին տարեկան քանակը՝ 2020,2 միլիմետր; Ամենախոնավ ամիսը, ինչպես նաև ամենատաքը փետրվարն է՝ 17,3|C միջին ամսական ջերմաստիճանով։ Համեմատաբար սառը ամիսը հուլիսն է՝ 10,3|C միջին ամսական ջերմաստիճանով։ Ամենաբարձր ջերմաստիճանը արձանագրվել է 2011 թ. հոկտեմբերի 26-ին՝ 29,6|C, ամենացածր ջերմաստիճանը՝ 1988 թ. օգոստոսի 18-ին՝ -1.7|C:

## Պատկերասրահ

Image:Réunion_Tampon_NASA_2009-01-16.JPG|լը Տամպոնի տեսքը տիեզերքից. 16 հունվարի 2009 թ.
Image:Réunion-Tampon.png|Քաղաքի աշխարհագրական դիրքը քարտեզին
Image:FurciferPardalisMale.JPG|Լը Տամպոնի մերձակա անտառներում հանդիպող մողոսի caméléon panthère տեսակը


## Ծանոթագրություններ

## Արտաքին հղումներ
*Համայնքի պաշտոնական կայքէջը (ֆրանսերեն)

Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Սեն Պիեռ

**Սեն Պիեռ** (), քաղաք և համայնք Ֆրանսիայի անդրծովյան Ռեյունիոն դեպարտամենտում։ Ընկած է Ռեյունիոն կղզու հարավարևմտյան հատվածում, Լը Տամպոն քաղաքի հարևանությամբ։ Մեծությամբ երրորդն է այդ տարածաշրջանի համայնքների մեջ։ Զբաղեցնում է 95,99 քառակուսի կիլոմետր տարածք; 2020 թվականի հունվարի 1-ի տվյալներով բնակչության թվաքանակը եղել է 83 930։ Բնակավայրի աճին ու զարգացմանը բուռն թափ է հաղորդել 1854-1882 թվականների միջակայքում այստեղ կառուցված նավահանգիստը, որը հիմնադրվել էր Ասիայի և Եվրոպայի միջև առևտուր իրականացնելու նպատակով։

## Ժողովրդագրություն

## Պատմություն
Սեն-Պիեռ բնակավայրը հիմնադրվել է 1735 թվականին։ 1854 թվականին այստեղ սկսվել է նավահանգստի շինարարությունը։ 1882 թվականին Սեն-Պիեռը երկաթուղով միացվել է Սեն-Լուիին։ Բնակավայրը կղզու քաղաքների հետ կապված է նաև ավտոմայրուղով։ Համայնքից 5,5 կիլոմետր հեռավորության վրա 1999 թվականից գործում է Պիեռֆոն /Pierrefonds Airport / ոչ մեծ օդանավակայանը, որը ծառայում է բիզնես և զբոսաշրջային նպատակների։

2000 թվականից Սեն Պիեռը դարձել է « Ֆրանսիայի հարավային և անտարկտիկական տարածքներ» անվանումը կրող, հատուկ կարգավիճակ ունեցող տարածքային միավորի վարչակազմի նստավայրը։

## Աշխարհագրություն
Սեն Պիեռը ընկած է Ռեյունիոն կղզու հարավարևմտյան մասում, կղզին հատող թիվ 3 ավտոմայրուղու սկզբնամասում և հանդիսանում է դեպարտամենտում կազմակերպվող էքսկուրսիաների մեկնարկային կետը։

### Կլիմա
Սեն Պիեռին բնորոշ է շոգ, կիսաչոր կլիման (Köppen climate classification-ի դասակարգմամբ՝ *BSh*):

## Պատկերասրահ
	 
ReU_StPierre_HoteldeVille.jpg|Համայնքապետարանը
Ville_Saint-Pierre1.jpg|Քաղաքի համայնապատկերը
La_Réunion_Ville_de_Saint-Pierre_-_Port.jpg|Նավահանգիստը
Ville_Saint-Pierre2.jpg|Լողափը երեկոյան
La_Réunion_Villa_Morgane_in_Saint-Pierre.jpg|*Մորգան* հյուրանոց-վիլլան
La_Réunion_Sunset_at_Saint-Pierre1.jpg|Մայրամուտին


## Ծանոթագրություններ

## Արտաքին հղումներ
* Սեն Պիեռի պաշտոնական կայքէջը  

Կատեգորիա:1735 թվականին հիմնադրված բնակավայրեր
Կատեգորիա:Առափնյա բնակավայրեր
Կատեգորիա:Ֆրանսիայի բնակավայրեր
Կատեգորիա:Ֆրանսիայի քաղաքներ
Սունդուկյան

**Սունդուկյան**, հայկական ազգանուն։

## Ազգանունը կրողներ
* Գաբրիել Մկրտումի Սունդուկյան (1825-1912), դրամատուրգ, հասարակական գործիչ։
* Թինա Գաբրիելի Արմինինա-Սունդուկյան (1877-1970), դերասանուհի։

## Հաստատություններ
* Գաբրիել Սունդուկյանի անվան ազգային ակադեմիական թատրոն

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Մականվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Պարսկերեն հիմքով ազգանուններ
Կատեգորիա:Թուրքերեն հիմքով ազգանուններ
Պեզճյան

**Պեզճյան**, հայկական ազգանուն։

## Ազգանունը կրողներ
* Ալեքսան Պեզճյան (1837-1913), մանկավարժ, բնագետ։
* Հարություն Պողոսի Պեզճյան (1771-1834), հասարակական, Թուրքիայի պետական գործիչ։
* Նիկոլ Պեզճյան (ծնվ. 1955), կինոգործիչ, սցենարիստ, գրող։

## Հաստատություններ
* Պեզճյան մայր վարժարան

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Մականվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Թուրքերեն հիմքով ազգանուններ
Վիտոր Ռոքե

**Վիտոր Հուգո Ռոքե Ֆերրեյրա** (․ ), բրազիլացի ֆուտբոլիստ, «Ատլետիկո Պարանաենսե»  ակումբի և Բրազիլիայի հավաքականի հարձակվող։ 2024 թվականի հունվարի 1-ին նա կդառնա իսպանական «Բարսելոնա» ակումբի խաղացող։

## Ակումբային կարիերա
Տասը տարեկանից մարզվել է «Ամերիկա Մինեյրո» ակումբի ֆուտբոլային ակադեմիայի կազմում։ 2019 թվականի մարտին միացել է Կրուզեյրո ակումբի ֆուտբոլային ակադեմիային։ 2021 թվականի մայիսի 25-ին ստորագրել է իր առաջին պրոֆեսիոնալ պայմանագիրը Կրուզեյրո» ակումբի հետ։ 2021 թվականի հոկտեմբերի 12-ին նշել է իր նորամուտը «Կրուզեյրոյի» հիմնական թիմում՝ Բրազիլիայի առաջնության B Սերիայի «Բոտաֆոգո» ակումբի դեմ խաղում։ 2022 թվականի փետրվարի 20-ին խփել է իր առաջին գոլը Մինեիռո Լիգայում «Վիլիա-Նովայի» դեմ խաղում։ Երեք օր հետո կրկնակի գոլ է խփել Բրազիլիայի գավաթի Սերժիպի դեմ խաղում

2022 թվականի ապրիլի 13-ին «Ատլետիկո Պարանաենսեն» ակտիվացրեց ֆուտբոլիստին 24 միլիոն բրազիլական ռեալով գնելու տարբերակը, ինչը ռեկորդային տրանսֆեր դարձավ ակումբի պատմության մեջ։ Վիտոր Հուգոն ստորագրել է հինգ տարվա պայմանագիր  «Ատլետիկո Պարանաենսեի» հետ։ 2022 թվականի ապրիլի 17-ին նորամուտը նշել է իր նոր ակումբում Բրազիլիայի Սերիա A-ի «Ատլետիկո Մինեյրո» դեմ խաղում։ 2022 թվականի մայիսի 29-ին խփել է իր առաջին գոլը «Ատլետիկո Պարանաենսեի» կազմում «Կույաբի» դեմ խաղում։

Հաղթական գոլը  է «Ատլետիկո Պարանաենսեի» կազմում խփել է Կոպա Լիբերտադորես 2022-ի 1/4 եզրափակչում «Էստուդիանտեսի» դեմ խաղում։ Հարձակվողը դուրս է եկել փոխարինման 60-րդ րոպեին, և միակ գնդակն ուղարկել է մրցակցի դարպասը խաղի վերջնաժամկետի վեցերորդ րոպեին։ Բրազիլական ակումբին հաջողվեց 2005 թվականից ի վեր առաջին անգամ դուրս գալ մրցաշարի կիսաեզրափակիչ (այն ժամանակ «կարմիր-սևերը» եզրափակիչում պարտվեցին Սան Պաուլոյին).

2023 թվականի հուլիսի 12-ին իսպանական «Բարսելոնա» ակումբը հայտարարել է Վիտորի տրանսֆերի շուրջ պայմանավորվածության մասին, որը կկայանա 2024/25 մրցաշրջանի մեկնարկից առաջ։ Ֆուտբոլիստը պայմանագիր է կնքել մինչև 2030 թվականը։

## Հավաքականի կարիերա
2022 թվականի նոյեմբերին նորամուտը նշել է Բրազիլիայի Մ20 հավաքականի կազմում Չիլիի իր հասակակիցների հետ խաղում։

2023 թվականի մարտի 25-ին նորամուտը նշել է Բրազիլիայի գլխավոր հավաքականի կազմում Մառոկկոյի հավաքականի դեմ ընկերական խաղում։.

## Ձեռքբերումներ
### Թիմային ձեռքբերումներ
**Բրազիլիայի հավաքական (մինչև 20 տարեկան)**
* Հարավային Ամերիկայի մինչև 20 տարեկանների առաջնության  հաղթող՝ 2023 թվական։

### Անձնական ձեռքբերումներ
* Լիբերտադորես գավաթի առաջնության թիմի անդամ․ 2022 թ։
*Հարավային Ամերիկայի մինչև 20 տարեկանների առաջնության լավագույն ռմբարկու՝ 2023 (6 գոլ՝ Անդրեյ Սանտոսի հետ միասին)։

## Ծանոթագրություններ

## Արտաքին հղումներ
* Профиль футболиста на сайте oGol.com.br

Կատեգորիա:Ատլետիկո Պարանաենսեի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կրուզեյրոյի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Ղահրամանյան

**Ղահրամանյան**, հայկական ազգանուն։

## Ազգանունը կրողներ
* Աշոտ Սարգսի Ղահրամանյան (ծնվ. 1949), պետական և իրավապահ մարմինների գործիչ։
* Արմեն Բախշիի Ղահրամանյան (ծնվ. 1963), ռազմական գործիչ, գեներալ-մայոր։
* Իգոր Ղահրամանյան (ծնվ. 1962), բժիշկ և քաղաքական գործիչ։
* Կիմ Հարությունի Ղահրամանյան (1942-2014), պատմաբան։
* Հակոբ Շահրամանի Ղահրամանյան (ծնվ. 1965), պետական գործիչ։
* Հենրիկ Ռուդոլֆի Ղահրամանյան (1996-2016), ապրիլյան քառօրյա պատերազմի հերոս, կրտսեր սերժանտ, կապավոր։
* Նարեկ Ղահրամանյան (ծնվ. 1991), երկրաֆիզիկոս, ՀՀ ԱԺ 7-րդ գումարման պատգամավոր։
* Սլավիկ Ժորայի Ղահրամանյան (1956-1992), արցախյան ազատամարտի մասնակից։
* Ստանիսլավ Արտյոմի Ղահրամանյան (1947-2017), դերասան։
* Վահե Կամոյի Ղահրամանյան (1997-2020), ավագ լեյտենանտ, Արցախի 44-օրյա պատերազմի մասնակից։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Պարսկերեն հիմքով ազգանուններ
Սանասարյան

**Սանասարյան**, հայկական ազգանուն։

## Ազգանունը կրողներ
* Դավիթ Տարոնի Սանասարյան (ծնվ. 1984), կուսակցական, քաղաքական և հասարակական գործիչ։
* Մկրտիչ Սարգսի Սանասարյան (1818-1889), մեծահարուստ, բարերար։

## Հաստատություններ
* Սանասարյան վարժարան

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Լեռնիկ Հակոբյան

**Լեռնիկ Հակոբյան** (), հայ գրող, պետական գործիչ, բանասիրական գիտությունների թեկնածու, Արցախի Հանրապետության մշակույթի և երիտասարդության հարցերի նախարար (2008-2009), Հայաստանի և Արցախի գրողների միության անդամ։

## Կենսագրություն
Ծնվել է 1970 թվականին Հադրութի շրջանի Արփագետիկ (Քարինգ) գյուղում՝ ուսուցչի ընտանիքում։ 1978-1988 թվականներին սովորել է Ստեփանակերտի Հովհաննես Թումանյանի անվան թիվ 9 միջնակարգ դպրոցում։ 1988-1993 թվականներին սովորել է Երևանի պետական համալսարանի բանասիրական ֆակուլտետում։ 1993-1996 թվականներին կրթությունը շարունակել է նույն համալսարանի ասպիրանտուրայում։ 1992-1996 թվականներին ծառայել է Արցախի Հանրապետության Պաշտպանության բանակում։ 2000 թվականին ավարտել է «Գրիգոր Նարեկացի» համալսարանի իրավաբանության ֆակուլտետը։

## Աշխատանքային գործունեություն
1996-2005 թվականներին աշխատել է Ստեփանակերտի քաղաքապետարանում, Արցախի կառավարության աշխատակազմում և Արցախի Հանրապետության արտադրական ենթակառուցվածքների և քաղաքաշինության նախարարությունում` զբաղեցնելով պատասխանատու պաշտոններ։ 2005-2007 թվականներին զբաղեցրել է Արցախի Հանրապետության կրթության և գիտության նախարարության Լեզվի տեսչության պետի պաշտոնը։ Արցախի նախագահի 2008 թվականի օգոստոսի 7-ի հրամանագրով նշանակվել է Արցախի Հանրապետության մշակույթի և երիտասարդության հարցերի նախարար։ Արցախի նախագահ Բակո Սահակյանի հրամանագրով 2009 թվականի հունիսի 15–ից ազատվել է զբաղեցրած պաշտոնից։

2010 թվականի ապրիլի 12-ին Արցախի վարչապետի որոշմամբ նշանակվել է Արցախի վարչապետի խորհրդական։

Ամուսնացած է, ունի երկու զավակ։

## Ստեղծագործություններ
Հայաստանի և Արցախի գրողների միության անդամ է։ Հեղինակել է հինգ գիրք։

## Ծանոթագրություններ

Կատեգորիա:Արցախի գրողների միության անդամներ
Կատեգորիա:Արցախի մշակույթի և երիտասարդության հարցերի նախարարներ
Կատեգորիա:Արցախի պետական գործիչներ
Կատեգորիա:Հայ գրողներ
Կատեգորիա:Հայաստանի գրողների միության անդամներ
Հայկ Ղուկասյան (այլ կիրառումներ)

**Հայկ Ղուկասյան** անուն-ազգանունը կարող է վերաբերել`

* Հայկ Արամայիսի Ղուկասյան (ծնվ. 1976), մարտարվեստի վարպետ, մարզական մեկնաբան, պրոմոտեր, մարզիչ, դասախոս։
* Հայկ Իվանի Ղուկասյան (1912-անհայտ), մանկավարժ։ Հայրենական մեծ պատերազմի մասնակից։
Քաջայր Փոլադյան

**Քաջայր Սմբատի Փոլադյան** (), հայ խորհրդային ֆուտբոլիստ, հարձակվող, կիսապաշտպան։

## Կարիերա
Հանդես է եկել Երևանի «Դինամո» (1948-1953) և «Սպարտակ» (1954-1958) թիմերում։ ԽՍՀՄ առաջնությունում 1949-1950 թվականներին անցկացրել է 62 հանդիպում, խփել է չորս գոլ։ Եվս մեկ գոլ խփել է 1948 թվականի չեղարկված խաղերում։

1954 թվականին մասնակցել է ԽՍՀՄ Գավաթի եզրափակչին։

ԽՍՀՄ ժողովուրդների սպարտակիադայի մասնակից 1956 թվականին Հայկական ԽՍՀ հավաքականի կազմում։

Աշխատել է որպես պատանեկան մարզիչ։

## Ծանոթագրություններ

Կատեգորիա:Արարատի ֆուտբոլիստներ
Կատեգորիա:Դինամո Երևանի ֆուտբոլիստներ
Կատեգորիա:Խորհրդային ֆուտբոլիստներ
Կատեգորիա:Հայ ֆուտբոլային մարզիչներ
Կատեգորիա:Հայ ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Ժակ Դյուֆիլո

**Ժակ Դյուֆիլո** (ֆրանսերեն՝ **Jacques Dufilho.**, ), թատրոնի և կինոյի ֆրանսիացի դերասան։ Ծնվել է Բեգլում ( Ժիրոնդա ) և մահացել Պոնսամպերում (Ժեր )։

## Կյանք և կարիերա
Դյուֆիլյոն հանդես է եկել ֆրանսիական 65 բեմադրություններում։ Հաճախ նկարահանվել է նաև իտալական ֆիլմերում։ Ընդհանուր առմամբ դերակատարումներով հանդես է եկել շուրջ 160 կինոնկարներում։ 1978 թվականին Սեզար մրցանակ  է ստացել «Երկրորդ պլանի լավագույն դերասան» անվանակարգում՝ *«Le Crabe-tambour»* / Խեցգետին-թմբկահարը ֆիլմում իր դերակատարման համար։ 1980 թվականին այդ նույն անվանակարգում արժանացել է ևս մեկ Սեզարի՝ *«Un mauvais fils»* / Վատ որդին ֆիլմում կատարած դերասանական տպավորիչ աշխատանքի համար։ Յուրահատուկ դիմագծերը նկատի առնելով՝ նրան կատակով, փաղաքշորեն անվանել են  la gueule՝ ֆրանսիական կինոյի արտահայտիչ մռութ»։

Դերասանը հայտնի էր նաև որպես Bugatti մակնիշի վինտաժային մեքենաների կոլեկցիոներ։

## Ընտրյալ ֆիլմագրություն

## Ծանոթագրություններ

## Արտաքին հղումներ
* 
* Jacques Dufilho at Find a Grave

Կատեգորիա:2005 մահեր
Կատեգորիա:1914 ծնունդներ
Կատեգորիա:«Սեզար» մրցանակի դափնեկիրներ
Կատեգորիա:Ֆրանսիացի կինոդերասաններ
Կատեգորիա:Թատրոնի ֆրանսիացի դերասաններ
Կատեգորիա:Հեռուստատեսային դերասաններ
Կատեգորիա:20-րդ դարի դերասաններ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Փետրվարի 14 ծնունդներ
Բեգլ

**Բեգլ** (ֆրանսերեն՝ *Bègles*. . bɛɡl, Gascon: *Begla*), քաղաք և համայնք Ֆրանսիայի հարավ-արևմուտքում՝ Նոր ակվիտանիա երկրամասի Ժիրոնդ դեպարտամենտում, Գարոն գետի ափին։ Բորդո քաղաքի արվարձանն է և սահմանակցում է նրան հարավից։ Ունի երկաթուղային կայարան։ Երկաթգծով կապված է Բորդոյի  և Լանգոնի հետ։ Բորդոյի հետ կապված է նաև տրամվայի և ավտոբուսային երթուղիներով։ Զբաղեցնում է մոտավորապես 10 քառակուսի կիլոմետր տարածք; Բնակչության թվաքանակը 2020 թվականի հունվարի տվյալներով եղել է 30 543։

## Ժողովրդագրություն

## Անվանի բեգլցիներ
Բեգլում են ծնվել՝

* Մարի Բել (1900–1985), դերասանուհի
* Սանդրինա Կանտոռեջի (born 1969), թավջութակահարուհի 
* Լիլի Դաշե (1898–1989), նորաձևության դիզայներ
* Ժակ Դյուֆիլո (1914–2005), դերասան
* Ֆիլիպ Գալերա (ծնվ. 1967), նախկին պրոֆեսիոնալ ֆուտբոլիստ

## Քույր քաղաքներ
* Կոլյադո Վիլյալբա, Իսպանիա
* Զուլ, Գերմանիա
* Բրեյ, Իռլանդիա

## Պատկերասրահ

Image: CUB_begles.JPG|Բեգլի աշխարհագրական դիրքը Բորդոյի քաղաքային համայնքի քարտեզին 
Port Garonne, Ville de Bègles.jpg|Նավահանգիստը 
Bègles Plage.jpg|Լողափը
Image:chateau_de_francs.jpg|


## Ծանոթագրություններ

## Արտաքին հղումներ
* Համայնքի պաշտոնական կայքէջը (ֆրանսերեն)

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Իմ ընկեր Մարտին

**«Իմ ընկեր Մարտինը»,** խորհրդային տիկնիկային մուլտիպլիկացիոն ֆիլմ, նկարահանված 1970 թվականին ռեժիսոր Իվան Ուֆիմցևի կողմից «Սոյուզմուլտֆիլմ» ստուդիայում՝ Լյուոբով Բուտիրինայի և Ալեքսեյ Կրինոսովի գրած սցենարով։

## Սյուժե
Տղայի և նրա շան մասին։

Քաղաքաբնակ տղան ուներ ֆոքստերիեր Մարտին անունով։ Բարձր ինքնագնահատականի պատճառով նա հրաժարվում էր ընկերություն անել բոլոր հարևան երեխաների հետ։ Նա նույնիսկ ըներություն չէր անում բոլոնյան շնիկի տիրուհու՝ քաղաքավարի աղջկա հետ։ Հանկարծ, ստացվեց այնպես, որ Մարտինը կորավ։ Շան տերը տխուր էր, և Մարտինն ինքը մենակ քայլում էր աշնանային փողոցներով՝ անձրևի և թափվող տերևների տակ, մինչև որ առավոտյան հարևանի շունը գտավ նրան։ Բոլոնյան շնիկը Մարտինին բերեց իր տիրուհու մոտ։ Աղջիկը ֆոքստերիերին տարավ նրանց տուն։ Այդ ժամանակվանից աղջիկն ու տղան ընկերացան և արևոտ օրը միասին գնացին զբոսնելու։

## Նկարահանող խումբ

## Տեխնիկական տվյալներ

## Նկարագրություն, ակնարկներ և քննադատություն
Ըստ «Սովետական Էկրան» ամսագրի տեղեկատվական հաղորդագրության՝ Իվան Ուֆիմցևի «Իմ ընկեր Մարտին» նորաստեղծ մուլտֆիլմը հիմնված է լենինգրադցի գրող Ալեքսեյ Կիրնոսովի «Ախ, այս գեղեցիկ փողոց» մանկական գրքի վրա։

Ըստ կինոփորձագետ Լյուդվիգ Զակրժևսկայայի, Իվան Ուֆիմցևի «Իմ ընկեր Մարտին» մուլտֆիլմի հիմնական գաղափարը (գոռոզության վտանգների մասին) վաղուց մշակված է անիմացիայի մեջ։ Ֆիլմն ինքնին մի քիչ ընկերության մասին է, մի քիչ բարության, մի քիչ եղանակի և տրամադրության, բայց ընդհանուր առմամբ՝ ոչնչի մասին։ Ֆիլմում կան գեղարվեստական ​​պահեր, որոնք արժանի են հատուկ ուշադրության, դրանք հստակ և գեղեցիկ պատկերված շինարարական ուրվագիծ են, սրանք թափվող տերևների վառ հարվածներ են, սրանք շների և նրանց տերերի հմայիչ կերպարներ են։ Բայց գեղարվեստական ​​արվեստի այս օրինակները չեն ժխտում ֆիլմի սցենարի աննշանությունը և նրանում կարևոր փիլիսոփայական գաղափարների բացակայությունը։ Նկարիչների վառ և ինքնատիպ վիզուալ գաղափարները, տիկնիկավարների և տիկնիկավարների ծավալուն աշխատանքը ծախսվել է ծանծաղ հայեցակարգի մարմնավորման վրա։

Ըստ Ելենա Պուտալովայի, յուրաքանչյուր երեխա պետք է դիտի 1970 թվականին նկարահանված «Իմ ընկեր Մարտինը» խորհրդային մուլտֆիլմը. լավ ռոմանտիկ պատմություն Մարտին անունով ֆոքստերիերի լակոտի մասին, ով կորել է իր տիրոջ հսկողության պատճառով։

## Ծանոթագրություններ

## Գրականություն
* 
* 
* 

## Արտաքին հղումներ
* 
* 
* 

Կատեգորիա:1970 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Իվան Ուֆիմցևի մուլտֆիլմեր
Կատեգորիա:Մուլտֆիլմեր շների մասին
Mama (երգ, Clean Bandit)

**«Mama»**, բրիտանական Clean Bandit էլեկտրոնային երաժշտական խմբի սինգլը՝ բրիտանացի երգչուհի Էլլի Գոլդինգի մասնակցությամբ։ Այն թողարկվել է որպես Clean Bandit-ի «*[[What Is Love? (ալբոմ, Clean Bandit)|What Is Love?]]*» երկրորդ ալբոմի յոթերորդ և վերջին սինգլ 2019 թվականի փետրվարի 22-ին։

## Երաժշտական տեսահոլովակ
Clean Bandit-ը տեսահոլովակը հրապարակել YouTube-ում 2019 թվականի փետրվարի 25-ին՝ տեխնիկական խնդիրների պատճառով մի քանի անգամ հետաձգելուց հետո։ Հոլովակում նկարահանվել է Դոնալդ Թրամփին նմանվող կերպար, որը ծաղրում է իր մանկությունը մինչև չափահաս դառնալը, երբ իրեն նախագահ են ընտրում։ Խումբը չի ասել, թե արդյոք կերպարն իրականում Թրամփն է, բայց ասել է, որ իրենք սցենար են գրել «մի տղայի մասին, որից մանուկ հասակում խլել են իշխանությունը, և նա մեծացել է այդ իշխանությունը վերադարձնելու վճռականությամբ»։

## Երգացանկ
***Digital download – Tiësto's Big Room Remix**
#"Mama"  – 2:36

***Digital download – Morgan Page Remix**
#"Mama"  – 2:57

***Digital download – acoustic**
#"Mama"  – 3:06
#"Mama" – 3:09

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:Էլլի Գոլդինգի երգեր
Մեզյո

**Մեզյո** (ֆրանսերեն՝ Meyzieu. . mɛzjø) քաղաք և համայնք Ֆրանսիայի արևելքում՝ Օվերն-Ռոն-Ալպեր երկրամասի Լիոնի մետրոպոլիսային շրջանում։ Այդ քաղաքի մեծ արվարձաններից մեկն է և ընկած է նրա կենտրոնից մոտավորապես 13 կիլոմետր դեպի արևելք, Ռոն գետի ձախ ափին։ Մինչև 1967 թվականը եղել է Իզեր դեպարտամենտի կազմի մեջ։ Զբաղեցնում է շուրջ 23 քառակուսի կիլոմետր տարածք։ 2011 թվականի տվյալներով բնակչության թվաքանակը եղել է 31 090։

## Ժողովրդագրություն

## Տրանսպորտ
Քաղաքին սպասարկող հանրային տրանսպորտի ծանրաբեռնված գծերից են՝
* Rhônexpress ճեպընթաց երկաթուղին, որը Լիոնի կենտրոնը կապում է Սենտ Էքզյուպերի օդանավակայանի և այնտեղ գտնվող երկաթուղային կայարանի հետ
* Լիոնի տրամվայի T3 գիծը

## Տեսարժան վայրեր
* Մեզյոյի դղյակ. Ֆրանսիական հեղափոխությունից հետո ամրոցը մի քանի սեփականատեր է ունեցել։ Այն, ի թիվս այլ բաների, ծառայել է որպես ծերանոց։ 1950 թվականին փոթորկի ժամանակ փլուզվել է ամրոցի վերջին աշտարակը։
* Մեզյոյի բերդ (1893)


Le Grand Large (7).JPG|Grand Large ջրամբարը
Pont d'Herbens.JPG|Էրբան կամուրջը Ժոնաժ ջրանցքի վրա
Vestiges Fort de Meyzieu.JPG|Բերդը
Ancienne Mairie Meyzieu 3.jpg|Հին քաղաքապետարանը
Meyzieu - Place du 11 Novembre 1918 - Église Saint-Sébastien - Façade.jpg|Սբ. Սեբաստիան եկեղեցին


## Ծանոթագրություններ

## Արտաքին հղումներ
* Համայնքի պաշտոնական կայքէջը (ֆրանսերեն)

Կատեգորիա:Լիոն
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Պապիկ Պապոյան

**Պապիկ Գրիգորի Պապոյան** (), հայ խորհրդային ֆուտբոլիստ, պաշտպան։

## Կարիերա
Հանդես է եկել խորհրդային ֆուտբոլի երկրորդ (1951-1956, 1958-1962) և երրորդ (1963-1964) լիգաների «Դինամո» Երևան (1951-1953), «Սպարտակ» Երևան (1954-1956), «Շիրակ» (1958-1964) թիմերում։ «Շիրակում» եղել է թիմի ավագ։

1954 թվականին մասնակցել է ԽՍՀՄ Գավաթի եզրափակչին։

1956 թվականին մասնակցել է ԽՍՀՄ ժողովուրդների սպարտակիադային Հայկական ԽՍՀ հավաքականի կազմում։

## Ծանոթագրություններ

Կատեգորիա:Արարատի ֆուտբոլիստներ
Կատեգորիա:Դինամո Երևանի ֆուտբոլիստներ
Կատեգորիա:Խորհրդային ֆուտբոլիստներ
Կատեգորիա:Հայ ֆուտբոլիստներ
Կատեգորիա:Շիրակի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ռիյո լա Պապ

**Ռիյո լա Պապ** (ֆրանսերեն՝ Rillieux-la-Pape. . ʁijø la pap), քաղաք և համայնք Ֆրանսիայի արևելքում՝ Օվերն-Ռոն-Ալպեր երկրամասի Լիոնի մետրոպոլիսային շրջանում։ Զբաղեցնում է մոտավորապես 14,5 քառակուսի կիլոմետր տարածք։ 2020 թվականի տվյալներով բնակչության թվաքանակը եղել է 30 887։

## Ժողովրդագրություն

## Կլիմա



## Քույր քաղաքներ

## Ծանոթագրություններ

## Արտաքին հղումներ
* Համայնքի պաշտոնական կայքէջը (ֆրանսերեն)

Կատեգորիա:Լիոն
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Վանդակ երեխայի համար

մինի|Երեխայի համար պատուհանին կցված վանդակի արտոնագրային դիագրամ
**Վանդակ երեխայի համար,** ցանցավոր վանդակ վերմակով կամ զամբյուղով՝ երեխային ժամանակավորապես օդում պառկեցնելու համար։ Հայտնի է եղել Լոնդոնում 1930-ական թվականներին, որից հետո դուրս է եկել գործածությունից։

## Պատմություն
Երեխայի համար վանդակի օգտագործումը համապատասխանում է «օդափոխման» հայեցակարգին, որը մշակվել է 19-րդ դարի վերջին, հատկապես Նյու Յորքի կլինիկայի տնօրեն և մանկաբուժության ոլորտի ռահվիրա դոկտոր Լյութեր Էմմեթ Հոլթի կողմից։ «The Care and Feeding of Children» («Երեխայի խնամքը և սնուցումը») բուժքույրական ուսումնական ձեռնարկում, որը հրատարակվել է 1894 թվականին, նա խորհուրդ է տալիս երեխաներին զամբյուղի մեջ դնել բաց պատուհանի մոտ, քանի որ ենթադրվում է, որ մաքուր օդ շնչելն ամրացնում է իմունային համակարգը և առողջությունը։

Հետևելով բժշկի առաջարկություններին, որը պնդում էր, որ երեխաներին պետք է մաքուր օդ, 1906 թվականին Էլեոնոր Ռուզվելտը՝ այն ժամանակ 21-ամյա մայրը, Նյու Յորքի իր տան պատուհանի մոտ կախեց փայտից պատրաստված զամբյուղ, որը շրջապատված էր նուրբ մետաղալարով, իր առաջին երեխայի՝ Աննայի համար, որը ծնվել էր այդ տարի, բայց հարևանները, որոնք անհանգստացած էին երեխայի երկարատև լացից (նույն բժշկական հանձնարարականը խորհուրդ էր տալիս չմիջամտել, երբ երեխան գոռում է կամ լացում) սպառնացել էին մորը դիմել Նյու Յորքի երեխաների նկատմամբ դաժանության կանխարգելման ընկերությանը։ Ավելի ուշ ԱՄՆ-ի 32-րդ նախագահի կինը հիշել է, թե որքան է իրեն՝ ժամանակակից մայր համարողին, ցնցել հարևանների արձագանքը։

1922 թվականին ոմն Էմմա Ռիդը դիմել է «երեխաների համար շարժական վանդակի» արտոնագրի համար և ստացել այն հաջորդ տարի։ Վանդակի այս մոդելը կախվում էր պատուհանի արտաքին եզրից, բացվում էր դեպի կողք, իսկ ներսում պառկում էր երեխան։

Մանկական վանդակի օգտագործումն ամենամեծ ժողովրդականությունը ձեռք է բերել Լոնդոնում 1930-ական թվականներին։ Վանդակները հատուկ նախատեսված էին առանց այգու քաղաքային տներում ապրող փոքրիկների համար։ Լոնդոնի հարևան համայնքները, ինչպիսին է Chelsea Baby Club-ը, վանդակներ են բաժանել իրենց այն անդամներին, որոնք այգի չունեն։ 1935 թվականին բրիտանական ճարտարապետների թագավորական ինստիտուտը երեխաների համար վանդակները անվանել է միջին դասի համար բնակարանի կարևորագույն տարր՝ օրինակ բերելով Chelsea Baby Club-ի նախաձեռնությունը։ Երկրորդ համաշխարհային պատերազմի սկզբին Միացյալ Թագավորության գերմանական ռազմաօդային ուժերի ռմբակոծությունը դադարեցրեց մանկական վանդակների օգտագործումը ամբողջ Լոնդոնում։ Սակայն դրանք կրկին հայտնվեցին 1953 թվականից։

Մանկական բջիջների վաճառքն աստիճանաբար նվազել է հավանաբար անվտանգության նկատառումներից ելնելով և քաղաքային ավտոմոբիլային տրանսպորտի զարգացման պատճառով։

## Ծանոթագրություններ

## Արտաքին հղումներ
* 

Կատեգորիա:Մանկություն
Դիթցինգեն

**Դիթցինգեն** (գերմաներեն՝  Ditzingen), քաղաք Գերմանիայում՝ Բադեն-Վյուրտեմբերգ երկրամասի Լյուդվիգսբուրգ շրջանում։ Զբաղեցնում է 30,42 քառակուսի կիլոմետր տարածք։ 2015 թվականի դեկտեմբերի 31-ի տվյալներով բնակչության թվաքանակը եղել է 24&nbsp;633, 2022 թվականի դեկտեմբերի 31-ի տվյալներով՝ 25 145:

Պատմական փաստաթղթերում բնակավայրն առաջին անգամ հիշատակվել է 769 թվականին, Լորշի աբբայության գրություններից մեկում, *Թիցինգեն* անունով։ Դարեր շարունակ առանձնապես աչքի չընկնելով՝ 14-րդ դարից ներառվել է Վյուրտեմբերգի կազմում։ 1866 թվականից, երբ այստեղ շահագործման հանձնվեց Շվարցվալդ (Սև անտառ) երկաթուղային կայարանը, բնակավայրն սկսեց զարգանալ նոր թափով։ 20-րդ դարի երկրորդ կեսին Դիթցինգենը բնակչության թվաքանակի զգալի աճ ունեցավ, ներառվեց Շտուտգարտի մետրոպոլիսային տարածքում և 1966 թվականին ձեռք բերեց քաղաքի կարգավիճակ։ Նրա հետ 1971 թվականին Շյոքինգենի ու Հայմերդինգենի և 1975 թվականին Հիրշլանդենի միավորվելու շնորհիվ քաղաքի տարածքը նկատելիորեն ընդլայնվեց։

Դիթցինգենը գտնվում է ազգային 81-րդ ավտոմայրուղու վրա, Շտուտգարտից մոտավորապես 5 կիլոմետր դեպի հյուսիս-արևմուտք։

## Քույր քաղաքներ
Դիթցինգենի քույր քաղաքներն են՝

* Դյուլա, Հունգարիա (1991)
* Ռիյո լա Պապ, Ֆրանսիա (2010)

## Ծանոթագրություններ

## Արտաքին հղումներ

Կատեգորիա:Գերմանիայի քաղաքներ
Աշրիտա Ֆուրման

**Աշրիտա Ֆուրման** (, ), Գինեսի ռեկորդների գրքի բազմակի ռեկորդակիր։ 2017 թվականի դրությամբ Ֆուրմանը սահմանել է ավելի քան 600 պաշտոնական ռեկորդ և ներկայումս տիրապետում է 530 ռեկորդի՝ այդպիսով պահպանելով Գինեսի համաշխարհային ռեկորդը սահմանված Գինեսի համաշխարհային ռեկորդների քանակով։

## Վաղ տարիներ
Քիթ Ֆուրմանը ծնվել է Բրուքլինում 1954 թվականի սեպտեմբերի 16-ին։ Գինեսի ռեկորդների գրքին առաջին անգամ ծանոթացել է մանուկ հասակում, սակայն, իր իսկ խոսքով, երբեք չի մտածել, որ երբևէ կարող է որևէ ռեկորդ սահմանել, քանի որ շատ անփույթ է եղել։

Երիտասարդ տարիքում սկսել է ակտիվորեն հետաքրքրվել կրոնով, 1970 թվականին դարձել է բուսակեր և հնդկական հոգևոր առաջնորդ Շրի Չինմոյի ուսմունքների հետևորդ։

Շրի Չինմոյը ոգեշնչել է Ֆուրմանին մասնակցել 24-ժամյա հեծանվավազքի Նյու Յորքի Կենտրոնական պարկում 1978 թվականին։

Մրցումից առաջ նա երկու շաբաթ ինտենսիվ մարզվել է՝ ի վերջո զբաղեցնելով երրորդ տեղը մրցավազքում՝ անցնելով 405 մղոն (652 կմ)։ Մոտավորապես այս ժամանակ նա փոխել է իր անունը Աշրիտայի, որը սանսկրիտում նշանակում է «Աստծո կողմից պաշտպանված»։

## Առաջին ռեկորդը
1979 թվականին Ֆուրմանը սահմանել է իր առաջին պաշտոնական ռեկորդը՝ կատարելով 27․000 ցատկ։ 1986 թվականին Ֆուրմանը սահմանել է «մորեխիկ» մարզասարքի վրա ջրի տակ ցատկելու ռեկորդ և այն հանրությանը ներկայացրել ապրիլի 1-ին «Բարի լույս, Ամերիկա» հեռուստածրագրի շրջանակներում։

## Բիզնես
1982 թվականին Ֆուրմանը Նյու Յորքում բացել է առողջ սննդի սեփական խանութը, որը ներկայումս օգտագործում է։

## Միջազգային համբավ
2014 թվականի դրությամբ Ֆուրմանը ռեկորդներ է սահմանել աշխարհի ավելի քան 40 երկրներում, այդ թվում՝ Ավստրալիայում, Չինաստանում, Մեծ Բրիտանիայում, Կամբոջայում, Ինդոնեզիայում, Ֆրանսիայում և Եգիպտոսում։

## Ներկայիս գործունեությունը
Ֆուրմանը նորարար է մի շարք ռեկորդներ սահմանելու, այդ թվում՝ ստորջրյա ձեռնածություն (2002), ինչպես նաև 76 ոտնաչափ (23 մ) երկարությամբ և 22․000 ֆունտ քաշով աշխարհի ամենամեծ մատիտը պատրաստելու գործում։ Մատիտը պատրաստվել է երեք շաբաթվա ընթացքում՝ որպես ծննդյան նվեր ուսուցիչ Շրի Չինմոյին 2007 թվականի օգոստոսի 27-ին։ Ավելի ուշ մատիտը տեղափոխվեց Սենթ Լուիսի քաղաքային թանգարան։

1991 թվականին Ֆուրմանը 16 օրվա ընթացքում Բալի կղզում նավարկեց 1500 մղոն (2400 կմ) հատուկ կառուցված նավով։

2009 թվականի ապրիլին Աշրիտան դարձել է պատմության մեջ առաջին մարդը, որին հաջողվել Է Գինեսի 100 ռեկորդ սահմանել։

## Ֆուրմանի որոշ ռեկորդներ
* Ցատկի ռեկորդ (**) 1 րոպեում՝ 61 ցատկ։
** Ռակետով պինգ-պոնգի գնդակի նետման ռեկորդ՝ 3 ժամ, 7 վայրկյան։
** Գնդակով մղոնի ամենաարագ հաղթահարում՝ 15 րոպե 3 վայրկյան։

## Ծանոթագրություններ

Կատեգորիա:Գինեսի գրքի ռեկորդակիրներ
Վիկտորյա Քրուզ

**Վիկտորյա Քրուզ** (, ), ամերիկացի ԼԳԲՏ ակտիվիստ և ընտանեկան բռնության ոլորտում թոշակի անցած փաստաբան։ Լինելով Մարշա Փի Ջոնսոնի և Սիլվա Ռիվերայի ժամանակակիցը, նկարահանվել է Մարշայի մասին պատմող 2017 թվականին էկրան բարձրացած «Մարշա Փի Ջոնսոնի մահն ու կյանքը» վավերագրական ֆիլմում։

## Վաղ կյանք և կրթություն
Քրուզը ծնվել է Պուերտո Ռիկոյի Գուանիկա քաղաքում։ Ապրել է 11 երեխաներ ունեցող ընտանիքում և չորս տարեկանում ընտանիքի հետ միասին տեղափոխվել է Բրուքլին։ Քրուզը քամինգ աութ է եղել որպես տրանսգենդեր վաղ հասակում, ավելի ուշ նշելով. «Ես ուրիշ էի ծնվել, և ես ինձ միշտ կնոջ նման էի պահում»։ Վերջինիս ընտանիքը նրան աջակցել է այդ հարցում։

Քրուզը կոսմետոլոգիայի լիցենզիայով ավարտել է ավագ դպրոցը, իսկ ավելի ուշ Բրուքլինի քոլեջում մասնագիտացել է թատրոնի բնագավառում։ Իր սեռը փոխելու հարցում բժիշկ գտնելուց հետո Քրուզը Վեսթ Վիլիջում գտնվող ակումբներում սկսել է աշխատել որպես մերկապարուհի։ Ստոունուոլի խռովությունների ժամանակ նա հաճախ է եղել Ստոունուոլ Ինն բարում, քանի որ ժամադրվում էր ակումբի դռնապաններից մեկի հետ։ 1970 թվականին՝ Ստոունուոլի խռովությունների բռնկումից մեկ տարի անց, Քրուզը մասնակցել է առաջին գեյ-շքերթին, որը նախկինում անվանում էին «Քրիստոֆեր փողոցի ազատագրման օր»։

## Կարիերա և գործունեություն
Բրուքլինի քոլեջն ավարտելուց հետո Քրուզը չէր կարողանում թատրոնում աշխատանք գտնել, ուստի սկսում է աշխատել որպես վարսահարդար։ Ունենալով ֆինանսական մեծ դժվարությունները, վերջինս շուտով կախվածություն է ձեռք բերել կռեկ-կոկաինից։

Ապա Քրուզը սկսել է աշխատել Բրուքլինի Քոբլ Հիլ ծերանոցում։ 1996 թվականին իր 4 կին գործընկերներ նրա նկատմամբ սեռական ոտնձգություն են կատարել։ «Բռնության դեմ պայքարի ծրագրի» շնորհիվ նա հաղորդում է ներկայացրել ոտնձգության մասին։ Այդ չորս կանանցից երկուսը մեղավոր էին ճանաչվել, իսկ մյուս երկուսը արդարացվել էին։ Այս դեպքերի մասին Քրուզը հակիրճ պատմել է Մարշայի մասին պատմող վավերագրական ֆիլմում։

1997 թվականից Քրուզը սկսել էր աշխատել «Բռնության դեմ պայքարի ծրագրի» () հետ։ Նա իր կյանքը նվիրել է հոմոֆոբիայի և բռնաբարության զոհերին օգնելուն։

2017 թվականին Քրուզը նկարահանվել է Դեյվիդ Ֆրանսի «Մարշա Փի. Ջոնսոնի մահն ու կյանքը» վավերագրական ֆիլմում։ Այնտեղ Քրուզը հետաքննություն է անցկացնում այն մասին, թե ինչպես է Ջոնսոնը, ում 1992 թվականի մահը համարվել էր ինքնասպանություն, իրականում մահացել։ Ֆիլմում Մարշայի մասին խոսելիս Քրուզը նրան անվանել էր «...մեր [ԼԳԲՏ] համայնքի Ռոզա Փարքս»։ Վավերագրական ֆիլմի պրեմիերան տեղի է ունեցել 2017 թվականի Թրայբեքա կինոփառատոնում, և ներկայումս այն հասանելի է Նեթֆլիքսում

## Պարգևներ
* 2012 թվականին արժանացել է «Հանցագործության զոհերի ծառայության ազգային մրցանակ»-ի (շնորհվել է գլխավոր դատախազ Էրիկ Հոլդերի կողմից)

## Ծանոթագրություններ

## Արտաքին հղումներ
* 

Կատեգորիա:Ամերիկացի ԼԳԲՏ ակտիվիստներ
Կատեգորիա:Ամերիկացի ակտիվիստներ
Կատեգորիա:Բրուքլին քոլեջի շրջանավարտներ
Կատեգորիա:ԼԳԲՏ ակտիվիստներ
Կատեգորիա:ԼԳԲՏ անձինք
Կատեգորիա:Տրանսգենդեր կանայք
Կատեգորիա:Տրանսգենդերների իրավունքներ
Կատեգորիա:Տրանսգենդերների իրավունքների ակտիվիստներ
Նաիրա Մելքումյան

**Նաիրա Ռաֆայելի Մելքումյան** (), հայ պետական և հասարակական գործիչ, արտակարգ և լիազոր դեսպան, Արցախի Հանրապետության արտաքին գործերի նախարար (1997-2002), Հայաստանում Արցախի մշտական ներկայացուցիչ (1997), «Հայաստան» համահայկական հիմնադրամի գործադիր տնօրեն (2003-2007), բանասիրական գիտությունների թեկնածու։

## Կենսագրություն
Ծնվել է 1953 թվականի նոյեմբերի 7-ին Երևանում։ 1976 թվականին ավարտել է Երևանի պետական համալսարանի բանասիրության ֆակուլտետը։ Բանասիրական գիտությունների թեկնածու է։

## Աշխատանքային գործունեություն
Դասավանդեպ է Երևանի պետական համալսարանում։ 1990 թվականին աշխատել է Հայաստանի գերագույն խորհրդում։ 1992-1993 թվականներին աշխատել է Հայաստանի նախագահի աշխատակազմում, որպես վերլուծական բաժնի ղեկավար։ 1993-1995 թվականներին եղել է Հայաստանի արտաքին գործերի նախարարի առաջին քարտուղարը։ 1995-1997 թվականներին եղել է Հայաստանում Արցախի մշտական ներկայացուցչի տեղակալը, իսկ 1997 թվականի հունիսից Հայաստանում Արցախի մշտական ներկայացուցիչը։ 1997-2002 թվականներին զբաղեցրել է Արցախի արտաքին գործերի նախարարի պաշտոնը։ 2003-2007 թվականներին եղել է «Հայաստան» համահայկական հիմնադրամի գործադիր տնօրեն։ 
 
Անմիջականորեն ներգրավված է եղել ԵԱՀԿ Մինսկի խմբի շրջանակներում արցախյան հիմնահարցի կարգավորման գործընթացում։ Որպես Արցախի Հանրապետության արտաքին գործերի նախարար, Նաիրա Մելքումյանը 2000 թվականի հուլիսի 12-ին մասնակցում է Վիենայում տեղի ունեցած ԵԱՀԿ Մինսկի խմբի համանախագահների նիստին։ Նիստի ժամանակ համանախագահները ամփոփում են տարածաշրջան կատարած վերջին այցի արդյունքները։ Մի շարք միջազգային մարմիններում, գիտական և հետազոտական հաստատություններում ներկայացրել է Արցախի Հանրապետությունը։

## Ծանոթագրություններ

Կատեգորիա:Արցախի արտաքին գործերի նախարարներ
Կատեգորիա:Արցախի պետական գործիչներ
Կատեգորիա:Հայ դիվանագետներ
Կատեգորիա:Հայ հասարակական գործիչներ
Կատեգորիա:Հայաստանում Արցախի մշտական ներկայացուցիչներ
Սուրբ Աստվածածին եկեղեցի (Քյուրաթաղ)

**Սուրբ Աստվածածին**, 1683 թվականին կառուցված հայ առաքելական եկեղեցի Արցախի Հանրապետության Հադրութի շրջանի Քյուրաթաղ գյուղում։

## Հորինվածք
Սուրբ Աստվածածին եկեղեցին հորինվածքով ուղղանկյուն հատակագծով բազիլիկ է, որը ներսից ունի եռանավ թաղակապ սրահ։ Կառուցված է կոպտատաշ և սրբատաշ քարերով։ Հարավային կողմից է բացվում միակ մուտքը, որն աչքի է ընկնում իր շքեղ զարդաքանդակներով։ Համաձայն մուտքի բարավորի արձանագրության՝ եկեղեցին կառուցվել է 1683 թվականին։ Խաչաքանդակի ձախ կողմի արձանագրությունը.

մինի|ձախից|Եկեղեցու մուտքի բարավորի խաչաքանդակը և արձանագրությունները
Շահ Սուլեյմանը թագավորել է 1666-1694 թվականներին, իսկ Երեմիա Բ Հասան Ջալալյանցի հայրապետության տարիներն են 1676-1700 թվականները։ Հետևաբար կասկած չի հարուցում վիմագրի մեջ նշված կառուցման թվականը։ Խաչաքանդակից դեպի աջ արձանագրությունը.

Հավանական է, որ հետագայում է ավելացվել արաբատառ թվագրությունը։ Մուտքի ձախ կողմի արձանագրությունը.

Եկեղեցու պատերին ագուցված են մի շարք խաչքարեր, որոնք ունեն հիշատակագրային բնույթի արձանագրություններ։ Դրանցից մեկը թվագրված է 1683 թվականով։

## Պատմություն
Եկեղեցու մասին բացակայում են պատմական տեղեկությունները։ Մակար եպիսկոպոս Բարխուդարյանը Քյուրաթաղ գյուղի նկարագրության մեջ հիշատակում է նաև եկեղեցին։

## Վիճակ
2020 թվականի պատերազմից և գյուղի օկուպացիայից հետո եկեղեցու մասին տվյալները բացակայում են։

## Ծանոթագրություններ

Կատեգորիա:17-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Հադրութի շրջանի վանքեր և եկեղեցիներ
Կատեգորիա:Քյուրաթաղ
Ռոստոմյան

**Ռոստոմյան**, հայկական ազգանուն։

## Ազգանունը կրողներ
* Ապավեն Վասիլի Ռոստոմյան (1905-1945), ԽՍՀՄ հերոս, ավագ սերժանտ։
* Գագիկ Ռոստոմյան (ծնվ. 1955), դերասան։
* Դավիթ Հարությունի Ռոստոմյան (1820-1869), բժիշկ, հասարակական գործիչ։
* Կորյուն Եզեկի Ռոստոմյան (1918-2002), գյուղատնտեսության էլեկտրիֆիկացման բնագավառի գիտնական։
* Հրաչյա Դավթի Ռոստոմյան (ծնվ. 1981), պետական, մարզական գործիչ, բասկետբոլի միջազգային կարգի մրցավար։
* Ստեփան Արզումանի Ռոստոմյան (ծնվ. 1956), կոմպոզիտոր։
* Վաչե Անդրանիկի Ռոստոմյան (1961-1991), ազատամարտիկ, երկրաբան, ուսուցիչ։
* Վարդգես Արշակի Ռոստոմյան (1908-1984), Խորհրդային Միության հերոս, ավագ սերժանտ։

## Հաստատություններ
* Բարսեղ Ռոստոմյանի լուսանկարչական տուն
* Դավիթ Ռոստոմյանի լուսանկարչական տուն

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Պահլավերեն հիմքով ազգանուններ
Անատոլի Կրեմենեցկի

**Անատոլի Միխայլովիչ Կրեմենեցկի** (, ), խորհրդային և ռուս շախմատիստ, միջազգային վարպետ (1987), ինժեներ-Էլեկտրատեխնիկ։

## Կենսագրություն
Անատոլի Կրեմենեցկին ծնվել է Մոսկվայում, 1939 թվականին։ 1967 թվականին մասնակցել է ԽՍՀՄ-ի XXV առաջնությանը։ 1973 թվականին դարձել է Մոսկվայի գավաթակիր, 1982 թվականին՝ Մոսկվայի չեմպիոն։ 1982 թվակաին Մոսկվայի բաց առաջնությունում կիսել է 9-10-րդ տեղերը։

Խորհրդային շախմատիստն իր լավագույն միջազգային արդյունքները գրանցել է 1983 թվականին՝ Սատու-Մարեում (1-ին տեղ), 1985 թվականին՝ Մանագուայում (3-5-րդ տեղ), 1987 թվաականին՝ Ռուսեում (1-ին տեղ)։

Անատոլի Կրեմենեցկին 2009 թվականին Ռուսաստանի հավաքականի կազմում դարձել է Եվրոպայի մեծահասակների չեմպիոն։ 2017 թվականին Ռուսաստանի արագ և կայծակնային շախմատի մրցաշարում նվաճել է բրոնզե մեդալ։

Եղել է Ռուսաստանի շախմատի ֆեդերացիայի վետերանների հանձնաժողովի անդամ, «Պիոներ» շախմատային ծրագրի մշակողներից մեկը։

Անատոլի Կրեմենեցկին մահացել է 2023 թվականի նոյեմբերի 3-ին, 85 տարեկան հասակում։

## Ծանոթագրություններ

## Գրականություն
*Шахматы: энциклопедический словарь / гл. ред. А. Е. Карпов. — М.: Советская энциклопедия, 1990. — С. 181. — 621 с. — 100 000 экз. — ISBN 5-85270-005-3

## Արտաքին հղումներ
* Личная карточка Анатолия Кременецкого на сайте 365chess.com
* Анатолий Кременецкий празднует юбилей
Տրամբլե ան Ֆրանս

**Տրամբլե ան Ֆրանս** (նախկինում՝ Տրամբլե լե Գոնես / *Tremblay-lès-Gonesse* ), քաղաք և համայնք Ֆրանսիայում՝ Իլ դը Ֆրանս երկրամասի Սեն-Սեն Դենի դեպարտամենտի Լը Ռեյնսիի շրջանում։ Փարիզի հյուսիսարևելյան արվարձանն է, ընկած է Ֆրանսիայի մայրաքաղաքի կենտրոնից՝ զրոյական կետից մոտավորապես 19,5 կիլոմետր հեռավորության վրա։ Զբաղեցնում է 22,44 քառակուսի կիլոմետր տարածք։ Բնակչության թվաքանակը 2020 թվականի հունվարի 1-ի տվյալներով եղել է 36.477: Բնակչության միջին խտությունը կազմում է 1.625,5 մարդ/կմ²։

## Աշխարհագրություն
Ստորև բերված քարտեզը ցույց է տալիս Տրամբլե ան Ֆրանսի աշխարհագրական դիրքը՝ իր հիմնական ենթակառուցվածքով և հարևան համայնքներով։
350px|մինի|ձախից
Շառլ դը Գոլի անվան օդանավակայանը մասամբ, մասնավորապես՝ 2A, 2B, 2C և 2D տերմինալները, գտնվում է Տրամբլե ան Ֆրանսի տարածքում։

## Ժողովրդագրություն

## Պատկերասրահ

Image:Tremblay-en-France - Vieux-Pays panoramique 01.jpg|Le Vieux-Pays
Image:Tremblay-les-Gonesse - Mairie et école de garçons.jpg|Քաղաքապետարանն ու արական դպրոցը
Image:Tremblay-les-Gonesse - La Sucrerie.jpg|
Image:Tremblay-en-France - Ferme Zaffani.jpg|Ագարակ Vieux-Pays-ում
Image:Tremblay-en-France - Borne de Mortieres.jpg|Նահատակների հուշարձանը
Image:Tremblay en France Stade Vert Galant.jpg|Vert-Galant մարզադաշտը
Hôtel ville Tremblay France 3.jpg|Համայնքապետարանը
Tremblay-en-France (93), ancienne ferme seigneuriale, grange aux dîmes, vue depuis le sud-ouest avec l'église Saint-Médard.jpg|Սեն Մեդար եկեղեցին
Tremblay en France Eglise Sainte Therese.jpg|Սբ. Թերեզ եկեղեցին
Quais gare Aéroport CDG 1.jpg|CDG 1 կայարանը
Gare de l'aéroport Charles-de-Gaulle 2 TGV 2018.jpg|CDG 2 TGV կայարանը


## Ծանոթագրություններ

## Արտաքին հղումներ
* 

Կատեգորիա:Իդ դե Ֆրանսի բնակավայրեր
Կատեգորիա:Իդ դե Ֆրանսի համայնքներ
Կատեգորիա:Փարիզի արվարձաններ
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ